  Ольга Козачёк Корреспондент Наталия Сильвестрова Туспуктэм: Ольга Козачёк Пичи Пурга ёросысь Норъя черкогуртын «Земля спорта» (0+) огъяросси марафонэз усьтон ортчиз. Ӵошатсконъёслэн улосвыл люкетаз 25-лэсь трос команда но 300-лэсь трос адями пыриськиз. Ужрадэ ивортодэтъя «Удмуртия» агентстволэн корреспондентэз вуылӥз. «Земля спорта – выль ӵектосмы. Ми спорт ӵошатсконъёсты азинтӥськомы, гуртъёсын спортэн тунсыкъяськемез поддержать кариськомы, малы ке шуоно со тазалыко улон сям, со шумпотон но ӟеч мылкыд», - вераз Оксана Лут, Россиысь гурт возёсъя министрлэн нырысетӥ воштӥсез. Усьтон ужрад дыръя Оксана Лут марафонлэсь флагзэ Удмуртиысь кивалтэтлэн тӧроезлэн воштӥсезлы Ольга Абрамовалы сётӥз. Вань пыриськисьёс понна зарядка но крезьгуро концерт радъязы. Спортсменъёс ГТО куронъёсты быдэстонъя но силовой экстримъя, семья эстафетаосын ӵошатскизы. Вормисе потӥсьёс усто кузьымъёс басьтӥзы. Соос марафонлэн финалаз пыриськозы. «Ми туж оскиськомы, Огъяросси марафонэ пыриськисьёс но вормисьёс азьланяз спорт ужъюртъёсазы, гуртъёсазы визьнодасьёс луозы, спортэз азинтозы», - Оксана Лут, Россиысь гурт возёсъя министрлэн нырысетӥ воштӥсез. Фото: Ольга Козачёк «Земля спорта» марафон кунын нырысьсэ радъяське. Ужрад «Комплексное развитие сельских территорий» программа улсын ортче. Тодэ вайытом, Ува каргуртын 18-22 пӧсьтолэзе Спортъя XXXII элькун гужем гурт шудонъёс ортчозы. Ӵошатсконъёслэн тазисманэз Уванысь луиз. Али ёросын шудонъёслы дасяськон мынэ. Тегъёс: Спорт ӵошатсконъёс марафон Удмуртия ПичиПурга  